Kuusalu Keskkooli Hoolekogu 

Koosoleku  P R O T O K O L L

Kuusalu 

Algus 18.30      lõpp  20.30
                                                  22.01.2007/11

Juhataja  Kalmer Märtson

Protokollija Sünne Pajumets

Võtsid osa: Reelika Paul,Kai Sinisalu,Vello Sats , Marju Püümets,

Ingrit Keerma ,  Jüri Rebane

Puudusid:Andres Kirsila,Ott Kask

Kutsutud: Koolikorrale mitte alluvad õpilased S.B: ja M.P. vanematega;õpetaja Riina Jalakas

P ä e v a k o r d :

1.Koolikohustuse täitmisest - kohale kutsutud õpilaste käitumise  ja õppimise probleemid

2.Gümnaasiumisse vastuvõtmise korra arutelu.

3.Sissesõidutee rajamisest  üle jalakäijate tee.

4.Jooksvad küsimused.

KUULATI: Riina Jalakas –  S.B käitub tundides halvasti ning hinded on halvemaks läinud- kui I veerandil puudulikke hindeid tunnistusel ei olnud, siis II veerandil olid puudulikud hinded tunnistusel. Ei täida päevikut, tegemata on kodused tööd.Isa käib pidevalt õpilase õppetöö pärast klassijuhatajaga kohtumas, kuid ta annab kahjuks ainult tühje lubadusi. Teen ettepaneku suunata õpilane pikapäevarühma, kus ta teeks ära kõik oma kodused tööd ning saaks abi paluda nii matemaatika ja ka teistelt õpetajatelt, kui ta seda vajab.

KUULATI: S.B.- hakkan täitma päevikut ja korralikult koduseid töid sisse märkima.Luban hoolsamini suhtuda matemaatikasse , et parandada matemaatika hindeid .

KUULATI: Riina Jalakas -  M.P. käitumine väga halb ning hinded on väga halvad.Tunnistusel puudulikud hinded ja ajaloos ei saanudki hinnet välja panna veerandi lõpus. Kodused tööd on tegemata , puuduvad õppevahendid , tundides ei tööta kaasa ning käitub õpetajatega inetult. Kordab klassikursust. Õppealajuhataja on kohtunud emaga.

KUULATI: Õpilane – Arvan, et ei saa hindeid heaks, aga hakkan täitma päevikut ja asju kaasas kandma. Hakkan tegema koduseid töid ning viisakalt käituma nii kodus kui koolis.

KUULATI: Vello Sats – on tõsine probleem VIII kl tütarlapsega K.J., kes ei allu kooli korrale ega täida koolikohustust. Kõik senised  katsed teda koolikorrale allutada ning temaga tõsiselt vestelda on luhtunud. 

KUULATI: Vello Sats – määruse “Õpilaste vastuvõtu kord Kuusalu Keskkooli” oleme loonud haridus- ja teadusministri 6.detsembri 2005 a. määruse nr 52 alusel.

Küsimused: Kai Sinisalu – on mõned küsimused:

 1(2) – kas selle punkti alla käivad ka erivajadustega lapsed?

 3(2) – kas võiks viimases lauses veidi sõnastust täpsustada

 3(5) – muuta sõna “kohustus” sõnaks  “soovitav”

Vastused : Vello Sats -  jah,  1(2) on sisse viidud vastavalt seaduses sätestatuga.

KUULATI: Kalmer Märtson – Kuusalu vallavalitsus soovib hoolekogu arvamust  pr. Kaire Sillanurme taotluse kohta rajada sissepääsutee üle kooli juures oleva jalakäijate tee pääsemaks oma maavaldusse kooli kõrval.Vallavalitsus ei pea seda põhjendatuks, kuna leiab, et see on ohtlik  ning tükeldab liigselt jalakäijate teed ning teeb ettepaneku rajada ligipääsutee vastavale maaüksusele Kuusalu küla poolt.

KUULATI: Vello Sats – on plaanis viia läbi narkokoolitus Mare Liigeri narkomaaniaalase loengu jätkuna ning kaasata sinna õpetajaid, vallavalitsuse liikmeid, hoolekogu esindajaid, politseid. 

OTSUSTATI:

1)S.B. hakkab iga päev osa võtma pikapäevarühmast ning selle kohustuse täitmist hakkab jälgima õpetaja Riina Jalakas. Kui paranemist ei ole toimunud, siis õpetaja Jalaks informeerib sellest hoolekogu ning õpilane tuleb aru andma järgmisel hoolekogu koosolekul.

2)M.P. peab ilmuma järgmisele hoolekogu koosolekule aru andma, kuidas tal läinud on.Õpetaja Riina Jalakas hakkab kontrollima õpilase vene keele õppimist ja kui ta hakkab korralikult käima koduõppes, siis ei pea ta olema pikapäevarühmas. Kui paranemist ei ole olnud, võib hoolekogu suunata teda edasi Kuusalu valla volikogu sotsiaalkomisjoni.

3)Saata õpilane K.J. Kuusalu valla volikogu sotsiaalkomisjoni. 

4)Muuta algses variandis sõnastust  3(2) ja 3(5) ning sellisel kujul määrus “ Õpilaste vastuvõtukord Kuusalu Keskkooli” heaks kiita.

5) Toetada vallavalitsuse ettepanekut sissesõiduteed üle jalakäijate tee mitte rajada ning aidata ja toetada maavalduse omanikku  leidmaks  võimalus sissesõidutee rajamiseks Saluvälja kinnistule Kuusalu küla poolt.

6)Toetada narkokoolituse läbiviimist.

7) Läbi viia järgmine hoolekogu koosolek 13.03.2007 kell 18.30

Kalmer Märtson                                                              Sünne Pajumets

Juhataja                                                                           Protokollija

